OpenLLM-France/wikimedia huggingface dataset:
# Monument als morts de Prada

El Monument als morts de Prada és un memorial de la Primera Guerra Mundial obra de l'escultor Gustau Violet situat a la vila de Prada (el Conflent).

## Descripció

El monument està situat al cementiri de Prada. Obra de Gustau Violet, està construït amb marbre de Vilafranca de Conflent i coure. L'escultura representa una àvia catalana afligida per haver perdut el seu fill.

## Història

El 22 de novembre de 1918, just acabada la Primera Guerra Mundial, el consell municipal de Prada decidí iniciar una subscripció popular per tal d'erigir un monument que homenatgés els morts a la guerra.
El 1919 s'adjudicà la realització del monument a l'escultor Gustau Violet. L'escultor volia situar el monument a la part esquerra de l'església de Sant Pere de Prada però el consell municipal no hi estigué d'acord, atès que consideraven més apropiat situar-lo en un terreny plantat de lledoners a l'encreuament de la carretera nacional amb la carretera de Clarà.
El 1921 es tornà a parlar de posar el monument a la paret de l'església i Gustau Violet presentà un projecte de monument que representava un home vell sostenint una dona jove. Com que el consell municipal no es decidia, finalment Violet feu aquest monument a Estagell.
Finalment, el 1923 el consell municipal reprengué la idea del monument i Violet els presentà un projecte diferent, una escultura que representava una àvia catalana plorant per la pèrdua dels seus fills o marit i titulat Dolor etern. Es va decidir instal·lar el monument al cementiri i fou inaugurat el primer de novembre de 1925.

## Referències

* 1 2 «Monument aux morts de la guerre de 1914-1918» (en francès). Ministère de la Culture de France. [Consulta: 2 setembre 2024].
* 1 2 3 4 5 «L'histoire ignorée du monument aux Morts de Prades signé Gustave Violet» (en francès). L'Independant, 12-11-2015. [Consulta: 2 setembre 2024].
* ↑ « Prades (66500) », sur monumentsmorts.univ-lille.fr, Université de Lille.
# La Torreta d'Useu

Les restes de la Torreta d'Useu estan situades a l'antic terme de Baén, a la comarca del Pallars Sobirà, en el poble d'Useu.
Són un xic allunyades a llevant del poble, prop d'on hi ha les restes de l'església vella de Sant Romà Vell d'Useu i de la Casa del Batlle.

## Bibliografia

* Pagès, Montserrat; Castilló, Arcadi. «Gerri de la Sal - Baén». A: El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0.

## Enllaços externs

* La Torreta d'Useu en el seu entorn, a l'Institut Català de Cartografia
# Marnix Beyen

Marnix Beyen (Lovaina, 10 de maig del 1971) és un historiador i catedràtic d'universitat belga a la Universitat d'Anvers. A part de publicacions científiques, també escriu en diaris, sobretot a la premsa belga neerlandòfona.
Beyen és fill del catedràtic d'universitat i romanista Roland Beyen i marit de la catedràtica Kaat Wils. Va fer un doctorat d'història a la KU Leuven i va esdevenir investigador universitari. Va escriure una tesi doctoral el 1999, que parla del tractament de la història nacional en temps de guerra, sobretot durant la Segona Guerra Mundial, tant a Bèlgica com als Països Baixos. L'obra va ser publicada en forma de llibre amb el nom d'Oorlog en verleden ('Guerra i passat'). Participa activament en el debat polític i social a Bèlgica, entre d'altres amb articles d'opinió a De Morgen, De Standaard i Knack.

## Referències

* ↑ «Marnix Beyen. Oorlog en verleden. Nationale geschiedenis in België en Nederland, 1938-1947.» (en neerlandès). Revue belge de philologie et d'histoire, 2004. [Consulta: 13 agost 2021].
* ↑ «MARNIX BEYEN» (en neerlandès). De Morgen. [Consulta: 18 agost 2021].
* ↑ «MARNIX BEYEN» (en neerlandès). De Standaard. [Consulta: 18 agost 2021].
* ↑ «Marnix Beyen» (en neerlandès). Knack. [Consulta: 18 agost 2021].
# Pau Garbaler

Pau Garbaler fou un organista català del segle xvii.
El 26 de juliol de 1652 va ser nomenat organista de la Catedral de Barcelona, substituint al titular Bernabé Iriberia, el qual estava empresonat. Va acceptar treballar sense sou, però amb la condició de tenir dret als ‘'profits que hi havia a algunes misses matinals i altres oficis de devoció, a la pròpia església i fora d'aquesta.

## Referències

* ↑ Diccionario de la música española e hispanoamericana. [Madrid?]: Sociedad General de Autores y Editores, ©1999-©2002. ISBN 84-8048-303-2.
# Blu

* Per a altres significats, vegeu «BLU».
Blu és el pseudònim d'un artista plàstic italià que roman anònim. Se sap que és natural de Bolonya, i que és un artista urbà en actiu des de 1999. La seua obra va ser premiada pel Festival Internacional de curtmetratge de Clermont-Ferrand. Ha decorat la façana del Tate Modern de Londres, i ha fet actuacions a llocs com el Mur d'Israel.

## Referències

* 1 2 3 «Blu pintará Valencia». El Mundo, 12-05-2009.
* ↑ , <http://www.myrepublica.com/portal/index.php?action=news_details&news_id=32395>
* ↑ «Blu, el grafitero que decidió borrar sus obras a modo de protesta». La Vanguardia, 17-03-2016. [Consulta: 13 març 2020].
* ↑ , <http://tv.wired.it/entertainment/2011/06/22/megunica-l-odissea-sudamericana-dello-street-artist-blu.html>
* ↑ , <http://www.clermont-filmfest.com/index.php?m=226&c=3&id_film=100070375&o=88> Arxivat 2016-02-02 a Wayback Machine. «Còpia arxivada». Arxivat de l'original el 2016-02-02. [Consulta: 20 gener 2016].

## Enllaços externs

* Blu - Lloc web oficial
# Muntanyes dels Nuba

Les Muntanyes dels Nuba —àrab: جبال النوبة, Jibāl an-Nūba— és una serralada situada a la regió Kordofan, al Sudan. Ocupen una superfície d'uns 48.000 km² i els seus cims arriben a una altitud de 1.000 metres per sobre de la plana. Tenen un clima semiàrid que contrasta amb els seus voltants que són àrids. L'estació humida va de maig a mitjans d'octubre. Gràcies a la pluja hi ha pastures.
Els Nuba, és un terme genèric per designar els habitants d'aquestes muntanyes. Un 10% són de l'ètnia Baggara (ramaders), la major part són Hawazma i àrabs Missiria. Hi ha uns pocs àrabs nòmades anomenats Jellaba. Històricament la zona era la seu de l'estat Taqali.
Aquesta zona pot decidir, en principi, si vol o no pertànyer al nou estat independent de Sudan del Sud.

## Referències

* ↑ «Will Sudan's Nuba Mountains be left high and dry?» (en anglès). BBC News, 24-11-2009.
* ↑ The Popular Consultation: Recipe for a new conflict in the Nuba Mountains a sudaneseonline.com
# Mastomys coucha

Mastomys coucha és una espècie de mamífer rosegador de la família dels múrids. Viu a altituds d'entre 0 i 1.600 msnm a Angola, Botswana, Lesotho, Moçambic, Namíbia, Sud-àfrica i Zimbàbue. Els seus hàbitats naturals són els semideserts, els matollars, els herbassars, les sabanes i els camps de conreu. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Cassola, F. Mastomys coucha. UICN 2016. Llista Vermella d'espècies amenaçades de la UICN, edició 2016, consultada el 22 octubre 2017.
# Couvertpuis

Couvertpuis és un municipi francès situat al departament del Mosa i a la regió del Gran Est. L'any 2007 tenia 89 habitants.

## Demografia
### Població

El 2007 la població de fet de Couvertpuis era de 89 persones. Hi havia 36 famílies, de les quals 12 eren unipersonals (8 homes vivint sols i 4 dones vivint soles), 12 parelles sense fills, 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 48 habitatges, 40 eren l'habitatge principal de la família, 4 eren segones residències i 5 estaven desocupats. 46 eren cases i 2 eren apartaments. Dels 40 habitatges principals, 37 estaven ocupats pels seus propietaris i 3 estaven llogats i ocupats pels llogaters; 1 tenia una cambra, 1 en tenia dues, 7 en tenien tres, 11 en tenien quatre i 19 en tenien cinc o més. 25 habitatges disposaven pel capbaix d'una plaça de pàrquing. A 19 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Couvertpuis el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 4 |
| 4 | 85 a 89 | 8 |
| 0 | 80 a 84 | 0 |
| 4 | 75 a 79 | 4 |
| 0 | 70 a 74 | 0 |
| 4 | 65 a 69 | 0 |
| 0 | 60 a 64 | 8 |
| 4 | 55 a 59 | 0 |
| 12 | 50 a 54 | 12 |
| 4 | 45 a 49 | 0 |
| 4 | 40 a 44 | 8 |
| 0 | 35 a 39 | 0 |
| 0 | 30 a 34 | 0 |
| 4 | 25 a 29 | 0 |
| 0 | 20 a 24 | 0 |
| 4 | 15 a 19 | 0 |
| 8 | 10 a 14 | 0 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 53 persones, 35 eren actives i 18 eren inactives. De les 35 persones actives 31 estaven ocupades (21 homes i 10 dones) i 4 estaven aturades (4 dones i 4 dones). De les 18 persones inactives 9 estaven jubilades, 3 estaven estudiant i 6 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa financera.
L'any 2000 a Couvertpuis hi havia 8 explotacions agrícoles que ocupaven un total de 570 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Couvertpuis a l'INSEE.
* Évolution et structure de la population Fitxa amb el detall de dades de Couvertpuis a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Milton-Freewater

Milton-Freewater és una població dels Estats Units a l'estat d'Oregon. Segons el cens del 2000 tenia 6.740 habitants.

## Demografia

Segons el cens del 2000, Milton-Freewater tenia 6.470 habitants, 2.237 habitatges, i 1.534 famílies. La densitat de població era de 1.328,8 habitants per km².
Dels 2.237 habitatges en un 36% hi vivien nens de menys de 18 anys, en un 51,5% hi vivien parelles casades, en un 12,7% dones solteres, i en un 31,4% no eren unitats familiars. En el 25,8% dels habitatges hi vivien persones soles el 12,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,77 i el nombre mitjà de persones que vivien en cada família era de 3,31.
Per edats la població es repartia de la següent manera: un 31,2% tenia menys de 18 anys, un 9,4% entre 18 i 24, un 26,2% entre 25 i 44, un 18,3% de 45 a 60 i un 14,9% 65 anys o més.
L'edat mediana era de 32 anys. Per cada 100 dones de 18 o més anys hi havia 86,6 homes.
La renda mediana per habitatge era de 28.365$ i la renda mediana per família de 33.265$. Els homes tenien una renda mediana de 28.292$ mentre que les dones 19.176$. La renda per capita de la població era de 13.101$. Aproximadament el 13,2% de les famílies i el 15,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Milton-Freewater». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
* ↑ «Geographic Comparison Table- Milton-Freewater». American Fact Finder. Oficina del Cens dels Estats Units, 12-01-2010.
# Muntanyes russes de Catalunya

Aquest article és una llista de les muntanyes russes de Catalunya.
| Nom | Parc | Funcionament | Constructor | Material | Seient | Velocitat (km/h) | Inversions | Caiguda (m) | Longitud (m) |
| Boomerang | Parc d'atraccions de Montjuïc, Barcelona | 1990 - 1998 | Vekoma | Acer | Assegut | 76 | 3 | 36 | 285 |
| Ciclón | Parc d'atraccions de Montjuïc, Barcelona - Pp's Park, Platja d'Aro | 1973 - 1998, 2007 - Actualitat | Robles Bouso Atracciones | Acer | Assegut | | 0 | | |
| Diablo - Tren de la Mina | Port Aventura Park, Salou | 1995 - Actualitat | Arrow Dynamics | Hibrida | Assegut | 60 | 0 | 17 | 1007 |
| Dragon Khan | PortAventura Park, Salou | 1995 - Actualitat | Bolliger & Mabillard | Acer | Assegut | 105 | 8 | 49 | 1270 |
| Furius Baco | PortAventura Park, Salou | 2007 - Actualitat | Intamin Amusement Rides | Acer | Ales | 135 | 3 | | 850 |
| Gold Mine | Pp's Park, Platja d'Aro | 2007 - Actualitat | | Acer | Assegut | | | | |
| Junior Red Force | Ferrari Land, Salou | 2018 - Actualitat | SBF Visa Group | Acer | Assegut | 45 | 0 | | |
| Loco Ratón | Parc d'atraccions de Montjuïc, Barcelona | 1966 - 1977 | B. A. Schiff & Associates | Acer | Assegut | | 0 | | |
| Los Urales | Saturno Park, Barcelona | 1911 - 1925 | | Acer | Assegut | | 0 | | |
| Mini muntanya russa | Parc d'atraccions de Montjuïc, Barcelona | 1966 - 1998 | | Acer | Assegut | | 0 | | |
| Muntanya Russa | Parc d'atraccions de Montjuïc, Barcelona | 1966 - 1972 | Hugo Haase | Fusta | Assegut | | 0 | | |
| Muntanya Russa | Turó Park, Barcelona | 1912 - 1927 | | Fusta | Assegut | | 0 | | |
| Muntanya Russa | Turó Park, Barcelona | 1914 - 1927 | | Fusta | Assegut | | 0 | | |
| Muntanya Russa | Casino de la Arrabassada, Barcelona | 1910 - 1910 | | Fusta | Assegut | | | | |
| Muntanya Russa | Parc d'Atraccions Tibidabo, Barcelona | 1961 - 2009 | Zyklon | Acer | Assegut | | 0 | 9 | |
| Muntanya Russa | Parc d'Atraccions Tibidabo, Barcelona | 2008 - Actualitat | Vekoma | Acer | Assegut | 80 | 0 | 31 | 713 |
| Red Force | Ferrari Land, Salou | 2017 - Actualitat | Intamin Amusement Rides | Acer | Assegut | 180 | 0 | 112 | 880 |
| Shambhala | PortAventura Park, Salou | 2012 - Actualitat | Bolliger & Mabillard | Acer | Assegut | 134 | 0 | 78 | 1564 |
| Stampida | PortAventura Park, Salou | 1997 - Actualitat | Custom Coasters International, Inc. | Fusta | Assegut | 74 | 0 | 26 | 953 |
| Tami-Tami | PortAventura Park, Salou | 1998 - Actualitat | Vekoma | Acer | Assegut | 35 | 0 | 9 | 207 |
| Tibidabo Express | Parc d'Atraccions Tibidabo, Barcelona | 1990 - Actualitat | Zamperla | Acer | Assegut | | | | |
| Tomahawk | PortAventura Park, Salou | 1997 - Actualitat | Custom Coasters International, Inc. | Fusta | Assegut | 48 | 0 | 13 | 440 |
| Uncharted: The Enigma of Penitence | PortAventura Park, Salou | 2023 - Actualitat | Intamin Amusement Rides | Acer | Assegut | | 0 | 12 | 700 |
| Vikingo | Parc d'atraccions de Montjuïc, Barcelona | 1987 - 1988 | Safeco | Acer | Assegut | | 0 | | |

## Referències

* ↑ «Montaña Rusa Search». [Consulta: 19 abril 2024].
# La Horde

La Horde és una pel·lícula de terror francesa del 2009 coescrita i dirigida per Yannick Dahan i Benjamin Rocher. És protagonitzada per Claude Perron, Jean-Pierre Martins, Eriq Ebouaney i Aurélien Recoing.
La pel·lícula es va rodar a París el 2008 i es va estrenar el 28 d'agost de 2009 al London FrightFest Film Festival. El desembre de 2009 IFC Films va adquirir els drets per a l'estrena als Estats Units d'Amèrica. També es va poder visionar al XLII Festival Internacional de Cinema Fantàstic de Catalunya el 2009 i va guanyar dos premis Garner al millor guió i a la millor fotografia al Fantasporto.

## Argument

Un grup de policies francesos s'embarquen en una missió de venjança després que un col·lega hagi estat assassinat per un conegut narcotraficant que roman amagat en un edifici al cor d'un suburbi de París. Assalten el complex d'habitatges socials amb la intenció d'apressar-lo, però l'operació és un fracàs i l'equip cau capturat. De sobte, ambdós bàndols s'enfronten a un oponent totalment diferent, una horda de zombis, i tant els policies com els criminals han de forjar una aliança incòmoda per a sobreviure al seu atac.

## Referències

* ↑ «La Horde». The New York Times, 2012. Arxivat de l'original el 2012-11-03.
* ↑ Rohit Rao. «The Horde». DVD Talk, 21-12-2010.
* ↑ «La Horde Trailer: French Zombie Film Produced by Xavier Gens». Film Junk.
* ↑ «The Horde Moving to Theatres Soon». 28dayslateranalysis.com.
* ↑ «Teaser Trailer for "THE HORDE" is Finally here!». Ohmygore.com. Arxivat de l'original el 2009-07-15. [Consulta: 5 març 2010].
* ↑ «First teaser for Yannick Dahan's gangster zombie flick THE HORDE (LA HORDE)». Quietearth.us. Arxivat de l'original el 2012-03-09. [Consulta: 18 febrer 2024].
* ↑ «New Clip and Website for The Horde». Dreadcentral.com, 04-09-2012.
* ↑ «New Image for LA HORDE (aka THE HORDE)». 24framespersecond.net. Arxivat de l'original el 2017-02-03. [Consulta: 25 octubre 2019].
* ↑ Total Film
* ↑ «Incredible Film4 FRIGHTFEST lineup announced!». Quietearth.us. Arxivat de l'original el 2023-09-08. [Consulta: 18 febrer 2024].
* ↑ «Last Minute Recutting of French Zombie Flick 'The Horde'». Bloody-disgusting.com, 16-01-2010.
* ↑ «IFC 'Horde' French Zombie Movie». Ioncinema.com, 28-10-2010.
* ↑ «SITGES 09: And the full lineup includes...». Quietearth.us.
* ↑ «New Clip, Website for French Zombie Flick 'The Horde'». Bloody-disgusting.com, 20-04-2010.
* ↑ «Several Genre Films Garner Awards at Fantasporto Film Festival». Dreadcentral.com, 10-08-2012.
* ↑ «Horror Film to Watch: 'The Horde'». Bloody-disgusting.com, 08-07-2008.
* ↑ «Critica: «La Horde»» (en castellà), 12-10-2009. [Consulta: 18 febrer 2024].
# Artiómovski

* Per a altres significats, vegeu «Artiómovski (Primórie)».
Artiómovski - Артёмовский (rus) - és una ciutat de l'óblast de Sverdlovsk, a Rússia. Es troba a la vora del riu Bobrovka, un afluent de l'Irbit, a 120 km al nord-est de Iekaterinburg.

## Història

Al començament es fundà un poble el 1665 anomenat Iegórxino. El 1871 s'hi descobrí un jaciment de carbó als voltants del poble. Durant l'època soviètica es construí una vila anomenada Ímeni Artioma prop del jaciment, i ja el 1938 Iegórxino i Ímeni Artioma es fusionaren per formar la vila d'Artiómovski.
# Donaldson (Pennsilvània)

Donaldson és una concentració de població designada pel cens dels Estats Units a l'estat de Pennsilvània. Segons el cens del 2000 tenia 325 habitants.

## Demografia

Segons el cens del 2000, Donaldson tenia 325 habitants, 128 habitatges, i 86 famílies. La densitat de població era de 1.140,8 habitants per quilòmetre quadrat.
Dels 128 habitatges en un 32% hi vivien nens de menys de 18 anys, en un 52,3% hi vivien parelles casades, en un 7% dones solteres, i en un 32,8% no eren unitats familiars. En el 27,3% dels habitatges hi vivien persones soles el 13,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,1.
Per edats la població es repartia de la següent manera: un 27,1% tenia menys de 18 anys, un 6,8% entre 18 i 24, un 24,6% entre 25 i 44, un 22,8% de 45 a 60 i un 18,8% 65 anys o més.
L'edat mediana era de 37 anys. Per cada 100 dones de 18 o més anys hi havia 100,8 homes.
La renda mediana per habitatge era de 30.750 $ i la renda mediana per família de 33.750 $. Els homes tenien una renda mediana de 29.750 $ mentre que les dones 18.977 $. La renda per capita de la població era de 12.455 $. Entorn del 5% de les famílies i el 5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Donaldson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Donaldson». American Fact Finder. Oficina del Cens dels Estats Units, 12-01-2010.
# Corçà (Àger)

Corçà és un poble que pertany al municipi d'Àger. L'any 2018 tenia 32 habitants. Està connectat a Agulló i amb Àger per una pista asfaltada. Situat molt a prop de l'embassament de Canelles, a la Noguera Ribagorçana, i del congost de Mont-rebei, en destaca l'ermita romànica de la Mare de Déu de la Pertusa, del segle xi.
Abans de la construcció de l'embassament, l'any 1959, hi havia un jaciment lignític que avui roman sota les aigües.

## Referències

* ↑ «Corçà (Àger)». Gran Enciclopèdia Catalana. Barcelona: Grup Enciclopèdia Catalana.
# Milton (Carolina del Nord)

Milton és una població dels Estats Units a l'estat de Carolina del Nord. Segons el cens del 2000 tenia 132 habitants.

## Demografia

Segons el cens del 2000, Milton tenia 132 habitants, 65 habitatges i 41 famílies. La densitat de població era de 134,1 habitants per km².
Dels 65 habitatges en un 10,8% hi vivien nens de menys de 18 anys, en un 43,1% hi vivien parelles casades, en un 15,4% dones solteres, i en un 36,9% no eren unitats familiars. En el 33,8% dels habitatges hi vivien persones soles el 20% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,03 i el nombre mitjà de persones que vivien en cada família era de 2,51.
Per edats la població es repartia de la següent manera: un 12,1% tenia menys de 18 anys, un 5,3% entre 18 i 24, un 21,2% entre 25 i 44, un 26,5% de 45 a 60 i un 34,8% 65 anys o més.
L'edat mediana era de 52 anys. Per cada 100 dones de 18 o més anys hi havia 61,1 homes.
La renda mediana per habitatge era de 37.917 $ i la renda mediana per família de 41.750 $. Els homes tenien una renda mediana de 35.000 $ mentre que les dones 20.625 $. La renda per capita de la població era de 20.343 $. Entorn de l'11,8% de les famílies i el 19,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Milton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Milton». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# NRU

NRU té els següents significats:
* Moviment Popular d'Ucraïna (del seu nom en ucraïnès Народний Рух України, transliterat Narodnyi Rukh Ukrajiny), partit polític d'Ucraïna
* Companyia Nacional de Ràdio d'Ucraïna (del seu nom en ucraïnès Національна радіокомпанія України, transliterat Natsionalna Radiokompaniya Ukrajiny), empresa pública de la ràdio d'Ucraïna
* National Research Universal, reactor nuclear de recerca del Canadà
* NRU també és el codi ISO 3166-1 de Nauru